kardosdrur/scandi-wiki huggingface dataset:
Rune Pedersen

Rune Pedersen (født 9. oktober 1979) er en dansk professionel fodboldspiller, der senest spillede for Akademisk Boldklub. Han er målmand.

Karriere 
Han har vundet to danske Superliga mesterskaber med sin første klub FC København, og har siden spillet for de danske klubber AGF, Lyngby BK, Odense Boldklub og FC Nordsjælland, samt den italienske klub Modena FC og Nottingham Forest i England. Han har spillet 17 kampe for diverse danske ungdomslandshold.

I sommeren 2012 indgik Pedersen en et-årig aftale med 1. divisionsklubben Akademisk Boldklub. Han trappede dog gradvis ned i klubben for at fokusere på sit studie

Eksterne henvisninger

Referencer 

Fodboldspillere fra Danmark
Personer fra København
Fodboldspillere fra FC København
Fodboldspillere fra AGF
Fodboldspillere fra Nottingham Forest F.C.
Fodboldspillere fra Lyngby Boldklub
Fodboldspillere fra Odense Boldklub
Fodboldspillere fra FC Nordsjælland
Fodboldspillere fra Akademisk Boldklub
Paul Jackson

Paul Jackson (født den 28. marts 1947 i Oakland i Californien, død 18. marts 2021) var en amerikansk elbassist.

Jackson kom frem med Herbie Hancocks Headhunters, en gruppe som kom frem i midten af 1970erne, og spillede en fusion af jazz/funk/soul musik. Han medvirkede på Hancocks stilskabende album Head Hunters fra 1973.

Han var en stilskaber på bassen, og sammen med Harvey Mason og især Mike Clark, skabte han en ny måde at spille grooves på.

Han indspillede album i eget navn og med Mike Clarke med flere.

Kilde 
 Paul Jacksons Webside

Bassister fra USA
Jazzmusikere fra USA
Baptistkirken på Bornholm

Baptistkirken Bornholm er en frikirke tilknyttet Baptistkirken i Danmark – dog er den selvstændig. Menighedens liv og virke sker ud fra baptistkirken i Rønne.

Baptistkirken Bornholm har cirka 180 medlemmer. Præst er Lone Møller-Hansen.

Baptistkirken på Bornholm råder over følgende bygninger:

Rønne
Baptistkirken i Rønne, der er placeret centralt på lilletorv og dækker Sydbornholm. Kirken blev bygget i 1888.

Østerlars
Baptistkirken i Østerlars dækker Nordbornholm (i daglig tale Nordlandet). Kirken blev bygget i 1925.

Lejre
Derudover er der Menighedens lejr: "Holsterodde". Der er også spejdere tilknyttet kirken.

Eksterne henvisninger og referencer 
 www.Baptistkirkenbornholm.dk

Kirker i Bornholms Regionskommune
Kirkesamfund
Baptistkirker i Danmark
Christian Traoré

Christian Traoré (født 18. april 1982 i København) er en dansk tidligere fodboldspiller.

Baggrund 
Han er af guineanske oprindelse (hans far er Guinea), og hans mor er fra Danmark.

Karriere 
Han startede sin seniorkarriere i FC København, men har også været i Svenske Hammarby IF, og været udlejet til Norske Hønefoss BK. Han har også spillet i Lyngby BK. 

Den 15. juli 2015 blev det offentliggjort, at Christian Traoré indstillede karrieren.

Referencer

Eksterne henvisninger 
 

Fodboldspillere fra Danmark
Fodboldspillere fra Randers FC
Fodboldspillere fra FC København
Fodboldspillere fra Hammarby IF
Fodboldspillere fra FC Midtjylland
Fodboldspillere fra Lyngby Boldklub
Fodboldspillere fra HB Køge
Personer fra København
Glas (maritimt)

Glas er en ældre tidsangivelse til søs. Et glas svarer til en halv time.

Døgnet om bord på et skib inddeles i 6 vagter på hver fire timer. Vagten mellem 1600 og 2000 er yderligere delt op i to to-timers vagter så der i alt er 7 vagtperioder og dermed et ulige antal vagter. Vagtholdene er således ikke er låst fast i de samme perioder hele sejladsen, men skifter derimod vagtperiode hver anden dag. En anden fordel ved at opdele vagten i to dele er at alle om bord på skibet kan få aftensmad omkring klokken 18. De 7 vagter er benævnt:

Hver vagt deles i 8 glas, hvorved et glas betegnes som en halv time. På skibets klokke slås der et antal slag for at markere hvor lang tid af vagten der er gået. Hver hele time angives med et dobbeltslag og hver halve time med et enkelt slag.

På denne måde holdt man skibets besætning orienteret om døgnets og vagtens gang. Det antages at ordet "glas" har haft sit udspring i at man i tidligere tider målte tiden med timeglas. De tidligste urværker var udelukkende pendulure og et sådant ur er ubrugeligt om bord på et skib da søgangen vil forstyrre pendulets gang og gøre uret upræcist – et stabiliseret timeglas er derimod upåvirket af søgang.

Henvisninger 

 Orlogsgasten (SOKPUB 189-501)

Tidsenheder
Navigation
Skibsterminologi
John Cipollina

John Cipollina (24. august 1943 – 29. maj 1989) var som guitarist bedst kendt som en af grundlæggerne og singleguitarist i San Francisco – rockbandet Quicksilver Messenger Service. Han forlod dette Band i 1973 og dannede Copperhead. Senere spillede han i en række forskellige Bands. Cipollina blev i 2003 af Rolling Stone placeret som #32 på listen over de 100 største guitarister gennem tiderne.

Udvalgt diskografi

Med Quicksilver Messenger Service 
 Quicksilver Messenger Service
 Happy Trails
 Shady Grove
 Just for Love
 What About Me
 Solid Silver

Med Copperhead 
 Copperhead

Noter 

Guitarister fra USA
Károly Levitzky

Károly Levitzky (1. maj 1885 – 23. august 1978) var en ungarsk roer som deltog i de olympiske lege 1908 i London.

Levitzky vandt en bronzemedalje i roning under OL 1908 i London. Han kom på en tredjeplads i singelsculler efter de britiske roer Harry Blackstaffe og Alexander McCulloch.

Eksterne henvisninger 
 http://www.sports-reference.com/olympics/athletes/le/karoly-levitzky-1.html 

Roere fra Ungarn
Alexander McCulloch

Alexander McCulloch (25. oktober 1887 i Melbourne – 5. september 1951) var en britisk roer som deltog i de olympiske lege 1908 i London.

McCulloch vandt en sølvmedalje i roning under OL 1908 i London. Han kom på en andenplads i singelsculler efter sin landsmand Harry Blackstaffe.

Eksterne henvisninger 
 http://www.sports-reference.com/olympics/athletes/mc/alexander-mcculloch-1.html 

Roere fra Storbritannien
Personer fra Melbourne
Duncan MacKinnon

Duncan Mackinnon (29. september 1887 – 9. oktober 1917) var en britisk roer som deltog i OL 1908 i London.

Mackinnon blev olympisk mester i roning under OL 1908 i London. Han vandt firer uden styrmand sammen med Collier Cudmore, James Angus Gillan og John Somers-Smith. Mandskabet repræsenterede Magdalen College B.C.

Mackinnon tjenestegjorde som løjtnant ved Scots Guards og han døde under 3.Ypres under Første verdenskrig.

Eksterne henvisninger 
 http://www.sports-reference.com/olympics/athletes/ma/duncan-mackinnon-2.html 

Roere fra Storbritannien
Briter i 1. verdenskrig
Militærfolk fra Storbritannien
Gilchrist Maclagan

Gilchrist Stanley Maclagan (født 5. oktober 1879, død 25. april 1915) var en britisk roer, som deltog i OL 1908 i London.

Rokarriere 
Maclagan var uddannet fra Eton College og gik siden på Magdalen College på Oxford. Her var han en af universitetets bedste styrmænd i otteren og var med i flere udgaver af Oxford vs. Cambridge Boat Race. Han var desuden styrmand i Leander Clubs otter, der opnåede seks sejre i Henley-regattaen i perioden 1899-1905. Han stillede sammen med andre Oxford- og Cambridge-roere op for Leander Club til OL 1908.

Leander Club-bådens besætning bestod derudover af roerne Frederick Kelly, Albert Gladstone, Henry Bucknall, Banner Johnstone, Charles Burnell, Ronald Sanderson, Raymond Etherington-Smith og Guy Nickalls foruden fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. Nickall er med guldet den ældste olympiske mester i roning i historien.

Øvrige liv 
Maclagan var børsmægler i sit civile liv fra 1904. Ved udbruddet af første verdenskrig blev han en del af Royal Warwickshire Regiment og snart sendt til skyttegravene i Belgien. Her omkom han under andet slag ved Ypres i 1915.

Referencer

Eksterne henvisninger 
 

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Guy Nickalls

Guy Nickalls (født 13. november 1866, død 8. juli 1935) var en britisk roer, som deltog i OL 1908 i London.

Rokarriere 
Nickalls roede for Eton College, inden han begyndte at læse på Oxford University og roede for Magdalen College her. Han var med i otteren fem år i træk (1887-1891) i Oxford vs. Cambridge Boat Race og var præsident for universitetets roklub i 1890. Han deltog i 81 løb ved Henley-regattaen og vandt 68 af disse. Han var den ældste af roerne, da han sammen med andre Oxford- og Cambridge-roere stillede op for Leander Club til OL 1908.

Leander Club-bådens besætning bestod derudover af Frederick Kelly, Albert Gladstone, Henry Bucknall, Banner Johnstone, Charles Burnell, Ronald Sanderson, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. Nickall er med guldet den ældste olympiske mester i roning i historien.

Øvrige liv 
Han var børsmægler i sit civile liv. Ved første verdenskrigs udbrud i 1914 var Nickall næsten 50 år gammel, men meldte sig ikke desto mindre til hæren og kom til at gøre tjeneste i Frankrig som leder af bajonettræningen i Royal Engineers. Efter krigen genoptog han sit arbejde på børsen.

Han var bror til Vivian Nickalls og far til Guy Oliver Nickalls, der deltog i to olympiske lege i 1920'erne.

Referencer

Eksterne henvisninger 
 )

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Eric Powell

Eric Walter Powell (6. maj 1886 – 17. august 1933) var en britisk roer som deltog i de olympiske lege 1908 i London.

Powell vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/po/eric-powell-1.html 

Roere fra Storbritannien
Cute

Cute (, ofte skrevet ) var  en japansk idolpigegruppe der var aktiv fra 2005 – 2017, produceret af Tsunku. Gruppen bestod af 5 teenage-piger.

Cute betyder, oversat til dansk, "nuttet".

Historie 
Cute blev dannet i 2005 med 7 medlemmer. I januar 2006 blev Kanna Arihara bandets ottende medlem. Kort efter forlod Megumi Murakami gruppen, og de var 7 medlemmer igen. I 2009 forlod både Kanna og Erika gruppen, og siden det er der ikke sket nogle udskiftninger i gruppen.

Members

Diskografi

Studiealbum 
 2006: 
 2007: 
 2008: 
 2009: 
 2009: 
 2010: 
 2011: 
 2012: 
 2012: 
 2013:

Singler 
 2006: 
 2006: 
 2006: 
 2006: 
 2007: 
 2007: 
 2007: 
 2008: 
 2008: 
 2008: 
 2008: 
 2008: 
 2009: 
 2009: 
 2009: 
 2010: 
 2010: 
 2010: 
 2010: 
 2010: 
 2011: 
 2011: 
 2011: 
 2012: 
 2012: 
 2012: 
 2013: 
 2013: 
 2013:

Videografi

Musikvideoer

Kilder

Eksterne henvisninger 
 Officielle hjemmeside

Musikgrupper fra Japan
Musikgrupper fra 2005
Ronald Sanderson

Ronald Harcourt Sanderson (født 11. december 1876, død 17. april 1918) var en britisk roer, som deltog i OL 1908 i London.

Rokarriere 
Sanderson gik på Harrow College og efter følgende på Trinity College på Cambridge University. Han var med for universitetet, da otteren i 1899 efter ni år uden sejr omsider besejrede Oxford. Han vandt flere løb i de følgende år, også i andre bådtyper. Han stillede sammen med andre Oxford- og Cambridge-roere op for Leander Club til OL 1908.

Leander Club-bådens besætning bestod derudover af Frederick Kelly, Albert Gladstone, Henry Bucknall, Banner Johnstone, Charles Burnell, Guy Nickalls, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring.

Øvrige liv 
Sanderson gik ind i det ridende artilleri i 1900 og var med i boerkrigen i 1902, hvor han blev forfremmet til løjtnant.

I 1914 blev han sendt til Frankrig i første verdenskrig og forblev her til 1917, hvorpå han blev sendt hjem for at organisere en reserve på seks tusinde mand. Med en rang af oberstløjtnant kom han tilbage til Frankrig i 1918, hvor han omkom i kamp en måned senere. Han modtog flere dekorationer for sin indsats.

Referencer

Eksterne henvisninger 
 )

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
John Somers-Smith

John Robert Somers-Smith (15. december 1877 – 1. juli 1916) var en britisk roer som deltog i OL 1908 i London.

Somers-Smith blev olympisk mester i roning under OL 1908 i London. Han vandt firer uden styrmand sammen med Collier Cudmore, James Angus Gillan og Duncan MacKinnon. Mandskabet repræsenterede Magdalen College B.C.

Somers-Smith tjenestegjorde som kaptajn ved British Army og han døde under Slaget ved Somme under Første verdenskrig.

Eksterne henvisninger 
 http://www.sports-reference.com/olympics/athletes/so/robert-somers-smith-1.html 

Roere fra Storbritannien
Briter i 1. verdenskrig
Militærfolk fra Storbritannien
Martin Stahnke

Martin Stahnke (født 11. november 1888 i Briesen, Brandenburg, død 28. februar 1969 i Frankfurt am Main) var en tysk roer, som deltog i de olympiske lege 1908 i London og 1912 i Stockholm.
 
Stahnke blev sammen Willy Düskow nummer to i toer uden styrmand ved de tyske mesterskaber i 1908, og de kom derpå med til OL samme år. Her var der kun fire både til start, men banen var så smal, at der kun var plads til to både, så man måtte gennem en indledende runde (semifinale). Her mødte Stahnke og Düskow en britisk båd, der vandt, mens tyskerne ikke gennemførte. Guldet gik til en anden britisk båd, og skønt der ikke på den tid blev uddelt andet end guldmedaljer, regnes modstanderne i finalen som sølvvindere, mens den canadiske båd, der havde tabt den anden semifinale, sammen med tyskerne som tabende semifinalister anses som bronzevindere.

Ved legene fire år senere deltog Stahnke i singlesculler, og han vandt sit førsterundeopgør mod en australsk roer. I kvartfinalen blev han besejret af briten Wally Kinnear, der senere vandt finalen.

Referencer

Litteratur 
 Volker Kluge: Olympische Sommerspiele. Die Chronik I. Berlin 1997  Side 261

Eksterne henvisninger 

Roere fra Tyskland
Personer fra Brandenburg
Deltagere for Tyskland ved sommer-OL 1908
Deltagere for Tyskland ved sommer-OL 1912
Olympiske bronzemedaljevindere fra Tyskland
Opel Combo

Opel Combo kan referere til flere forskellige bilmodeller produceret af Opel:
 Første generation (1986−1994): En kassevogn på basis af Opel Kadett E. Se Opel Kadett#Combo.
 Anden generation (1994−2001): En kassevogn på basis af Opel Corsa B. Se Opel Corsa B#Combo.
 Tredje generation (2001−2011): En kassevogn på basis af Opel Corsa C. Se Opel Corsa C#Combo.
 Fjerde generation (2011−2018): En omdøbt version af Fiat Doblò. Se Fiat Doblò#Doblò (type 263, 2010−).
 Femte generation (2018−): En omdøbt version af Citroën Berlingo/Peugeot Partner. Se Peugeot Partner#Partner (2018−).
Douglas Stuart

Douglas Cecil Rees Stuart (1. marts 1885, Kingston upon Thames, Greater London, Storbritannien – 1969, Marseilles, Bouches-du-Rhône, Frankrig) var en britisk roer som deltog i de olympiske lege 1908 i London.

Stuart vandt en bronzemedalje i roning under under Sommer-OL 1908 i London. 
Han var med på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/st/douglas-stuart-1.html 

Roere fra Storbritannien
Ove Høegh-Guldberg Hoff (officer)

Ove Høegh-Guldberg Hoff (født 6. september 1942 i Hellerup) er en dansk officer, bror til maleren Mogens Hoff.

Han er søn af professor, civilingeniør Ove Høegh-Guldberg Hoff og hustru pianist Karen Gabriel f. Gabriel Jensen. Hoff begyndte sin militære karriere som værnepligtig i Den Kongelige Livgarde i 1962. Derfra gik turen via sergent- og reserveofficersuddannelsen til uddannelse som A-officer ved Hærens Officersskole. Hoff blev han gardehusar og efter Taktisk Kursus ved Forsvarsakademiet fortsatte han ved Gardehusarregimentet som operationsofficer ved 1. Panserbataljon. I 1974 blev han adjudant for chefen for Østre Landsdelskommando, og i 1976 blev han optaget på generalstabskursus på Forsvarsakademiet. Frem til 1982 gjorde han tjeneste i Forsvarsstabens planlægningsstab, hvorefter han gjorde tjeneste i Forsvarsministeriet. 1985-88 var han tilbage ved Gardehusarregimentet, hvorefter han var lærer på Forsvarsakademiet og faggruppeleder for Operationer og Logistik. I 1990 blev han stabschef i Vestre Landsdelskommando, hvor Hoff bl.a. var ansvarlig for udviklingen af Hærens Operative Kommando. I 1992 blev han chef for Planlægningsafdelingen i Forsvarsstaben og året efter chef for Planlægningsstaben. I 1996 overtog han stillingen som chef for Jydske Division, men kort tid efter blev han udnævnt til generalløjtnant og indsat i stillingen som chef for Forsvarsstaben i forbindelsen med admiral Hans Jørgen Gardes død ved et flystyrt på Færøerne. 

Hoff var forsvarsstabschef fra 1996-2000 og havde kommandoen over NATO-hovedkvarteret i Danmark, den såkaldte Joint Command Northeast, med ansvar for samarbejdet med partnerlandene omkring Østersøen og for samarbejdet med danske, tyske og polske styrker. Samtidig varetog han hvervet som chef for Forsvarets Operative Styrker. Han blev pensioneret fra Forsvaret i 2002.

I årene 2002-09 har Ove Høegh-Guldberg Hoff været medlem af Dansk Røde Kors' folkeretsudvalg. Han har derudover været direktør for Hellerup Idrætsklub siden 2003.

Ove Høegh-Guldberg Hoff nedstammer på mødrende side i lige linje fra statsmanden Ove Høegh-Guldberg. Ove Høegh-Guldberg Hoff er gift og har tre børn. 

Ydermere er Ove Høegh-Guldberg Hoff en del af bestyrelsen i Copenhagen Sensor Technology A/S.

Ordener 
 Kommandør af 1. grad af Dannebrog (1999)
 Hæderstegnet for god tjeneste ved hæren 		
 Reserveofficersforeningen i Danmarks hæderstegn 		
 Oranje-Nassau Orden
 Uafhængighedsorden 		
 Ærestegn for Fortjenester

Kilder 
 Fødselsdagsomtale i Kristeligt Dagblad

Generalløjtnanter fra Danmark
Personer i Kraks Blå Bog
Idrætsledere fra Danmark
Danskere i 1900-tallet
Kommandører af 1. grad af Dannebrog
Personer fra Hellerup
Ove
Refractor Engine

Refractor Engine er en spilmotor der blev designet af det svenske studio Refractor Games fra Stockholm, første gang udviklet til computerspillet Codename Eagle, der blev udgivet i november 1999. Siden dengang, blev Refraction Games opkøbt af Digital Illusions CE, og sammen med Refractor holdet, designede de Refrector 2 Engine  til Battefield serien.

Spil der benytter Refractor Engine 
 Codename Eagle
 Battlefield 1942
 Battlefield Vietnam
 Rallisport Challenge

Spil der benytter Refractor 2 Engine 
 Battlefield 2
 Battlefield 2142
 Battlefield Heroes
 Battlefield Play4Free

Referencer 

Spilmotorer
Gordon Thomson

Gordon Lindsay Thomson (født 27. marts 1884, død 8. juli 1953) var en britisk roer som deltog i OL 1908 i London.

Thomson blev olympisk mester i roning under OL 1908 i London, han vandt sammen med John Fenning i klassen toer uden styrmand. Han kom på en andenplads i firer uden styrmand.

Eksterne henvisninger 
 )

Roere fra Storbritannien
Philip Verdon

Philip Verdon (22. februar 1886 – 18. juni 1960) var en britisk roer som deltog i de olympiske lege 1908 i London.

Verdon vandt en sølvmedalje i roning under OL 1908 i London. Sammen med George Fairbairn kom de på en andenplads i klassen toer uden styrmand efter sine landsmænd John Fenning og Gordon Thomson.

Eksterne henvisninger 
 http://www.sports-reference.com/olympics/athletes/ve/philip-verdon-1.html 

Roere fra Storbritannien
Alumni fra University of Cambridge
Egmont Kids Media

Egmont Kids Media A/S (tidligere Serieforlaget) er en del af Egmont koncernen. Det startede med udgivelsen af Anders And og Co.. I dag udgiver Egmont Kids Media A/S foruden Anders And og Co. også Jumbobogen og Basserne men udgiver desuden ungdomsmagasiner som blandt andet Goal, Wendy og Olivia og bladene Anders And Junior, Rasmus Klump, Prinsesser, Biler, Phineas og Ferb, Barbie, Spider-Man Kids, Monster High og MovieStarPlanet  . Egmont Kids Medias kernefokus er underholdning til børn og unge og udgiver derfor også masser af Apps, f.eks. Rasmus Klump, Pixeline Stjernehotellet, Flunkerne, Fusentasterne, Magnus & Myggen etc.

Egmont Kids Media A/S tæller i dag omkring 30 medarbejder og har adresse på Vognmagergade 11 i midten af København. Den øverste leder for Egmont Serieforlaget er Frank Knau, der ligeledes er koncerndirektør for Egmonts Kids Media division.

Ekstern henvisning 
 Egmont Serieforlagets hjemmeside
Maria Gerhardt

Maria Gerhardt (født 25. januar 1978 i København, død 16. marts 2017) var en dansk forfatter og dj (under navnet Djuna Barnes), der blev kaldt trendsættende, et lesbisk ikon og "Nattens Dronning".

I 2011 deltog hun i X-Factor som meddommer til Thomas Blachman. Djuna Barnes var med til at grundlægge magasinet Københavner som udkom første gang samme år.

I 2014 udgav hun under sit borgerlige navn bogen Der bor Hollywoodstjerner på vejen. Bogen er en personlig beretning om at blive ramt af brystkræft, når livet er på det højeste.

I 2015 udkom digtsamlingen Amagermesteren, for hvilken hun modtog Politikens Litteraturpris. Få dage inden hendes død udkom hendes sidste bog, Transfervindue.

Referencer

Eksterne henvisninger 
 

Dj's fra Danmark
Digtere fra Danmark
Personer fra København
Personer døde af kræft